Ma en seun (5) sterf op bed toe muur val | Netwerk24
Deur Meghan Lawrence 26 April 2019 10:41
'n Vrou (28) en haar jong kind (5) is Vrydagoggend in hul huis in Slangspruit, Pietermaritzburg, in KwaZulu-Natal dood nadat 'n muur van die huis op hulle geval het.
Ineke van Huyssteen, ER24-woordvoerder, sê ER24 was omstreeks 08:30 op die toneel, waar hulle die ma en seun, wat hulle dink so vyf jaar oud is, op hul bed aangetref het. Brokstukke van die muur het rondom hulle gelê.
Van Huyssteen sê paramedici het die ma en seun op die toneel dood verklaar.
Meer as 80 mense is reeds in die provinsie weens oorstromings en modderstortings dood.
Die polisie is op die toneel om die voorval te ondersoek. Hulle het nie dadelik op Netwerk24 se navrae gereageer nie.
'n Ma en seun is Vrydagoggend dood nadat die huis se muur op hulle geval het. Foto: ER24
Meer oor: Kzn | Pietermaritzbrug | Vloedwater | Ramp | Ma | Dood | Vloedskade | Seun